Document ID: 32009R0230

ΚΑΝΟΝΙΣΜΌΣ (ΕΚ) αριθ. 230/2009 ΤΗΣ ΕΠΙΤΡΟΠΉΣ
της 19ης Μαρτίου 2009
για την τροποποίηση του κανονισμού (ΕΚ) αριθ. 382/2005 ο οποίος προβλέπει τις εκτελεστικές διατάξεις του κανονισμού (ΕΚ) αριθ. 1786/2003 του Συμβουλίου σχετικά με την κοινή οργάνωση της αγοράς στον τομέα των αποξηραμένων χορτονομών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (1), και ιδίως το άρθρο 71 παράγραφος 2 δεύτερο εδάφιο,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (2), και ιδίως το άρθρο 90 σε συνδυασμό με το άρθρο 4,
Εκτιμώντας τα ακόλουθα:
(1)
Σύμφωνα με το άρθρο 18 του κανονισμού (ΕΚ) αριθ. 382/2005 της Επιτροπής (3), η χρονική περίοδος υποβολής αιτήσεων για τη χορήγηση ενίσχυσης μεταποίησης όσον αφορά τα προϊόντα του τομέα των αποξηραμένων χορτονομών που προβλέπεται στο άρθρο 86 του κανονισμού (ΕΚ) αριθ. 1234/2007 κατά τη διάρκεια του τελευταίου μήνα κάθε περιόδου εμπορίας, η οποία λήγει στις 31 Μαρτίου, είναι μόλις 15 ημέρες, ενώ για τους άλλους μήνες αυτής της περιόδου ανέρχεται σε 45 ημέρες. Λαμβανομένων υπόψη των διοικητικών προβλημάτων τα οποία είχαν αναφερθεί εξ αιτίας αυτής της μικρής προθεσμίας, κρίνεται σκόπιμο να παραταθεί η εν λόγω προθεσμία έως τις 30 Απριλίου.
(2)
Κατά συνέπεια πρέπει να τροποποιηθεί αναλόγως ο κανονισμός (ΕΚ) αριθ. 382/2005.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 18 του κανονισμού (ΕΚ) αριθ. 382/2005, η παράγραφος 3 αντικαθίσταται από το ακόλουθο κείμενο:
«3. Κατά παρέκκλιση από την παράγραφο 1 καμιά αίτηση ενίσχυσης που υποβάλλεται στο πλαίσιο μιας περιόδου εμπορίας δεν μπορεί να υποβληθεί μετά τις 30 Απριλίου που έπεται του τέλους της εν λόγω περιόδου εμπορίας εκτός από περιπτώσεις ανωτέρας βίας ή εξαιρετικές περιστάσεις.».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Μαρτίου 2009.

Labels: 11
19
6
12
15